**Отчет за дейността на НЧ „ Възраждане 1927” през 2020 година**

**През изминалата 2020 година читалището ни продължава да играе роля на съвременен културен и информационен център в обществения живот на селото. Но за съжаление живеем във време наситено с динамични събития и светът се промени.**

**Основни приоритети в читалищната ни дейност са :**

* Съхранение и развитие на традициите на българския фолклор
* Разширяване и обогатяване знанията на гражданите
* Осигуряване на свободен достъп до информация и комуникация

**Нашите цели и задачи са:**

- Обогатяване на културния живот в селото.

- Утвърждаване на читалището като общодостъпен център за библиотечно и информационно обслужване на населението.

- Запазване на традициите ни, съхраняване и популяризиране на фолклора.

**Библиотечна дейност**

* Поддържане и обогатяване на библиотечния фонд
* Предоставяне на компютърни и интернет услуги
* Участие в проекти

В библиотеката се предоставят за обществено ползване библиотечни и информационни услуги за населението. Библиотечният ни фонд е 13 430 тома, читателите са 389.При спазване на всички противоепидимични мерки читателите бяха обслужвани своевременно. Ползват се копирни услуги През изминалата година бе направена пълна инвентаризация на библиотечният фонд. За библиотеката ни бе одобрен от МК проект за обновяване книжния фонд – новите библиотечни документи са в размер на 176 тома.

**Развитие на любителското творчество-художествена самодейност**

Читалището е място за откриване и създаване на условия за изява на творческите заложби на хората, в частност на децата. През цялата година предоставяме възможност за участие в различни инициативи, организирани от екипа на читалището. Децата четат, рисуват, апликират, участват в занимателни игри, разучават традиционни народни хора и автентични народни песни. За съжаление обаче през тази година част от планираните мероприятия не бяха проведени, заради създалата се в цялата страна епидемична обстановка

Художествената самодейност през периода обхваща работата на постоянните самодейни групи. Постоянни са двете ни детски групи за изучаване на народни танци разделени в две възрасти с ръководител Тодор Цветков;

Женска певческа група за автентичен фолклор, детска певческа група с ръководител Петър Аврамов;

ТФ „ Беломорски полъх” с ръководител Тодор Цветков,

Кукерска група с ръководител Георги Бойчев.

Участията и организираните мероприятия през изминалата 2020 година са

* Кукерска група, съвместно с кметство Копривлен и НЧ „ Възраждане 1927” - кукерски празник в селото.
* Отбелязване на бабин ден - Традицията е жива! Един ден изпълнен с много емоции и запомнящи се моменти за жените от всички възрасти!

-Трифон Зарезан – по стара традиция водосвет и зарязване на лозята.

-Тържествено отбелязване на трети март, съвместно с кметство Копривлен и ОУ „ Н.Вапцаров”

- По случай Лазаров ден, поздравихме жителите и всички приятели от близо далеч с онлайн изпълнение на лазарска песен от децата певици .

- 1 юни – ден на детето бе отбелязан на откритата сцена пред читалището , конкурс с рисунка на асфалт при спазване на мерките .

- за Коледа и Нова година отново с децата подготвихме музикални поздрави публикувани онлайн.

Помощ в изработване на презентации и табла получиха всички деца допитали се до екипа на читалището. Киносалона и другите зали се предоставят за ползване на под наем. Читалището участва активно в културния живот на общината и оказва съдействие при реализиране на общински мероприятия. Съхраняването и предаването на традициите за следващите поколения ще си остане основна наша цел. Това не би могло да се случи без желанието и участието на жителите от селото.

Текуща информация за дейността на читалището може да бъде намерена във фейсбук страница: НЧ „Възраждане 1927” с. Копривлен и Библиотека НЧ „Възраждане 1927”

с. Копривлен.

19.03.2020 г. Изготвил: ………………………..

/ Мария Чорлева – секретар/